**Együttműködési megállapodás**

**A „Szombathelyi IMCS előkészítése” projekt vonatkozásában**

amely létrejött egyrészről

**NIF Nemzeti Infrastruktúra Fejlesztő zártkörűen működő Részvénytársaság**

Székhely: 1134 Budapest, Váci út 45

Adószám: 11906522-2-41

Cégjegyzékszám: 01-10-044180

KSH szám: 11906522-4211-114-01

Bankszámlaszám: MKB Bank Zrt. 10300002-20609931-00003285

Képviseli: Nagy Róbert Attila vezérigazgató önálló képviseleti jogosultsággal

a továbbiakban: **Építtető, vagy NIF Zrt.;**

másrészről

**Szombathely Megyei Jogú Város Önkormányzata**

Székhely: 9700 Szombathely, Kossuth L. u. 1-3.

Adószám: 15733658-2-18

PIR törzsszám:

Bankszámlaszám: 10918001-00000003-25300036

Képviseli: Dr. Puskás Tivadar

a továbbiakban: **Önkormányzat**;

(együttesen Felek)

között, alulírott napon és helyen, az alábbi feltételek szerint.

**Előzmények**

A 345/2012. (XII.6.), az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló Kormányrendelet 1 §-a alapján kiemelt jelentőségű ügy az „intermodális közlekedési rendszerek fejlesztése a GYSEV Zrt. vonalain és állomásain” (Korm.rend. 1. melléklet 2.20. pont.), továbbá a „Megyei jogú városok vasútállomásai intermodális átszállókapcsolatainak fejlesztése és P+R parkolók kialakítása megyeszékhelyek vasúti elővárosi körzetében” (Korm.rend. 1. melléklet 2.20. pont.). A **Szombathelyi IMCS előkészítése** (a továbbiakban: Projekt) a Szent Márton Terv III. ütemének része.

A Kormány a Modern Városok Program keretében megvalósuló közlekedésfejlesztéssel kapcsolatos előirányzat-átcsoportosításokról szóló az 1552/2017. (VIII.15) Korm. határozatában döntött a projekt előkészítéséhez szükséges 653.000.000 Ft forrás biztosításáról.

Felek rögzítik, hogy 2018. március 29. napján a Nemzeti Fejlesztési Minisztérium (továbbiakban: NFM) és a NIF Zrt. között KSZFO/145/2018 szám alatt támogatási szerződés jött létre. A Támogatási Szerződés 2.1.4. pontja szerint az NFM a Szombathelyi Intermodális Csomópont előkészítésére 653.000.000,- Ft támogatást biztosít.

1. **A megállapodás tárgya, a Felek jogai és kötelezettségei**
2. Felek tudomásul vették és rögzítik, hogy a Nemzeti Fejlesztési Minisztérium a NIF Zrt. részére 2018. május 29. napján aláírt, KSZFO/41086- 1 /2018-NFM iktatószámú, ZI 37001 kötelezettségvállalási azonosítószámú levelében elrendelte a Projekt NIF Zrt./Építtető általi megvalósítását. Felek megállapodnak abban, hogy a Projekt sikeres előkészítése, pályázása és megvalósítása érdekében elengedhetetlen a felek együttműködése.
3. Jelen megállapodás célja (a továbbiakban: Megállapodás), hogy a Projekt megvalósítása érdekében együttműködnek, ennek megvalósítását kölcsönösen elősegítik, tevékenységüket ennek érdekében szükség szerint összehangolják. A Felek vállalják, hogy egymást minden, a Projekt megvalósítását befolyásoló lényeges körülményről tájékoztatják.
4. Felek megállapodnak hogy a Projekt tartalma:
* előkészítési feladatok megvalósítása
* a Projekt megvalósításához szükséges műszaki tartalom meghatározása a Felek részéről közösen
* A Projekt megvalósításához kapcsolódó, az Önkormányzat birtokában lévő tervek, tanulmányok, engedélyek átadása a NIF Zrt. részére
* amennyiben uniós forrás igénybevételére kerül sor, pályázati szakasz lebonyolítása a NIF Zrt., mint kedvezményezett által
* RMT felülvizsgálata és engedélyezési eljárás(ok) lefolytatása, költség-haszon elemzés (CBA) elkészítése,
* a tervezési feladatok elvégzésére hivatott vállalkozó kiválasztására irányuló közbeszerzési eljárás előkészítése és lebonyolítása,
* engedélyezési tervdokumentáció készítése,
* kivitelezési szintű terv-dokumentáció készítése,
* egyéb, engedélyezéshez szükséges háttértanulmányok, szakvélemények készítése,
* engedélyezési hatósági eljárások lefolytatása,
* a szükséges területszerzési, terület előkészítési eljárások lefolytatása,
* kivitelező kiválasztásához kapcsolódó közbeszerzési eljárás előkészítése (dokumentáció összeállítása)

Felek rögzítik, hogy amennyiben lehetőség nyílik uniós forrás igénybevételére, a pályázat benyújtásához szükséges SUMP (Fenntartható Városi Mobilitási Terv) elkészíttetése az Önkormányzat feladata és kötelezettsége. Az Önkormányzat köteles a SUMP-ot a NIF Zrt. írásbeli felhívásától számított 9 hónapon belül elkészíttetni és az elfogadott SUMP-ot a NIF Zrt. rendelkezésére bocsátani.

Az Felek együttműködése a jelen megállapodásban rögzített Projekt megvalósítása során szoros és folyamatos, a Felek döntési jogosultsága azonos szintű.

1. Felek megállapodnak abban, hogy amennyiben pályázat benyújtására lehetőség nyílik, a Felek szoros együttműködésével a Projekt megvalósítása érdekében a Támogatási Kérelem kerül benyújtásra kerülhet NIF Zrt. által. Felek rögzítik, hogy az uniós pályázat igénybe vételének lehetőségére tekintettel a Projekt előkészítéséhez kapcsolódó összes dokumentumot, tervet akként kell elkészíteni, hogy a dokumentumok az uniós feltételeknek megfeleljenek, azok az uniós pályázat sikeressége érdekében, illetve sikeressége esetén felhasználhatók legyenek.
2. Felek a projektfázisok végrehajtása és a Projekt megvalósítása érdekében együttműködnek, ennek megvalósítását kölcsönösen elősegítik, tevékenységüket ennek érdekében szükség szerint összehangolják. A Felek vállalják, hogy egymást minden, a Projekt megvalósítását befolyásoló lényeges körülményről tájékoztatják. A kapcsolattartás részletszabályait a Megállapodás V. pontja részletezi.
3. A jelen Megállapodásban foglalt kötelezettségek teljesítését, amennyiben szükséges az Önkormányzat köteles a tulajdonában vagy érdekeltségi körében lévő társaságok, részéről is biztosítani, illetve elősegíteni.
4. Az együttműködési kötelezettség magában foglalja a Projekt megvalósításához szükséges ingatlanok tulajdonjogának megszerzésében való aktív közreműködést. Amennyiben az érintett ingatlanok kisajátítási eljárás során történő megszerzését a jogszabályi rendelkezések nem teszik lehetővé a NIF Zrt. számára, úgy csak és kizárólag ezen esetben az Önkormányzat köteles az érintett ingatlan tulajdonjogát a kisajátításról szóló 2007. évi CXXIII. törvény (különösen annak 2. § c) és e) pontja, valamint 4. § (1) bekezdés c) és d) pontja) alapján kisajátítás útján megszerezni. A kisajátítással kapcsolatban felmerülő költség viseléséről a Felek külön megállapodást kötnek.
5. Az együttműködési kötelezettség körében az Önkormányzat a tulajdonában lévő közmű-üzemeltető társaság, a Vasivíz Zrt. (Cg. 18-10-100607, adószám: 11316385-2-18., székhely: 9700 Szombathely, Rákóczi F. u. 19.) útján a NIF Zrt. felhívására haladéktalanul, a közmű-szolgáltató hatályos üzletszabályzatában meghatározottak szerint közzétett szakfelügyeleti díj ellenében biztosítja a Projekt megvalósításához szükséges szakfelügyeletet.
6. Felek megállapodnak, hogy a NIF Zrt. nem köteles a tervekben nem szereplő, a Projekt megvalósításához nem szükséges kivitelezési munkálatok elvégzésére.

**II. A projekt megvalósításához szükséges munkarészek/feladatok**

1. **Dokumentumok átadása**

Az Önkormányzat a NIF Zrt. rendelkezésére bocsátja a Szombathely Megyei Jogú Város Önkormányzata által a KÖZOP-5.5.0-09-11-2012-0017 kódszámú projekt keretében, „Szombathely intermodális közösségi közlekedési csomópont létesítése” címmel 2015-ben készült Részletes megvalósíthatósági tanulmányt Az Önkormányzat ennek megfelelően a Projekt megvalósításához szükséges eddig elkészült rendelkezésre álló RMT-t papír alapon, digitális adathordozón szerkeszthető (dokumentum típusától függően Word, Excel, Autocad dwg, ITR, DATR stb.) és nem szerkeszthető (pdf) formátumban jelen szerződés aláírásával egyidejűleg az Építtetőnek átadja, melyről külön átadás-átvételi jegyzőkönyv készül.

Felek előzetesen rögzítik, hogy az átadásra kerülő dokumentum felhasználásához kapcsolódó szerzői jogi védelem alá eső valamennyi alkotással kapcsolatban az Önkormányzat térítésmentesen határozatlan idejű, korlátlan és kizárólagos felhasználási jogot biztosít a szerzői jogok vonatkozásában [különös tekintettel a szerzői jogról szóló 1999. évi LXXVI. tv. (Szjt.) 46. § szerinti harmadik személyre átruházhatóság jogára, valamint a 47. § szerinti, a mű átdolgozhatóságához, átdolgoztathatóságához és a mű többszörözéséhez való felhasználási jogosultságra is] a NIF Zrt. részére, azzal, hogy a NIF Zrt. köteles a tervekhez kapcsolódó személyhez fűződő szerzői jogra vonatkozó rendelkezéseket betartani, de a szerzők vele szemben díjigénnyel nem léphetnek fel.

Felek megállapodnak, hogy az átadásra kerülő dokumentum szerinti tervezéssel, engedélyezéssel és szerzői jogokkal kapcsolatban – a lenti bekezdésben foglalt kivételtől eltekintve – a jövőben semmilyen igényt vagy követelést nem támasztanak egymással szemben.

1. **Támogatás forrása, Támogatási Szerződés**

A jelen szerződésben rögzített Projekt előkészítése előreláthatólag hazai forrásból valósul meg, mely forrást a 2018. március 29. napján az: NFM és a NIF Zrt. között KSZFO/145/2018 szám, ZI 370001 kötelezettségvállalási azonosító alatt létrejött támogatási szerződés biztosítja.

A NIF Zrt. a projekt megvalósítására felhasználható saját pénzügyi forrással nem rendelkezik, így a Megállapodásban vállalt és a TSZ által finanszírozott kötelezettségeken felül további kötelezettséget a projekt megvalósításához vállalni nem áll módjában. Amennyiben a Projekt megvalósításához többletforrásra van szükség, úgy a Felek együttműködve dolgozzák ki a lehetséges finanszírozási lehetőségeket.

Amennyiben a Támogató az Önkormányzat, illetve az érdekkörében eljáró személy felróható magatartásával vagy mulasztásával okozati összefüggésben keletkező szabálytalanság vagy TSZ megszegés miatt már kifizetett támogatás visszafizetését rendeli el, úgy a visszafizetett összeget az Önkormányzat köteles a NIF Zrt. részére megtéríteni.

Tekintettel arra, hogy a Felek nem kívánják kizárni az uniós forrás igénybevételének lehetőségét, pályázat benyújtása esetén a Felek az alábbiakban állapodnak meg:

A pályázati szakaszban és a TSZ megkötésének folyamatában a felmerülő hiánypótlási feladatok teljesítése, értékelési kérdésekhez kapcsolódó tisztázó kérdések megválaszolása és támogathatósági feltételek teljesítése során a felek a támogató felé történő kommunikáció során a válaszok tartalmát egyeztetik, az azokhoz szükséges dokumentáció összeállításában a rendelkezésre álló határidők figyelembe vételével együttműködnek, a rendelkezésükre álló információkat, és dokumentumokat a pályázó szervezet részére rendelkezésre bocsátják.

Sikeres pályáztatást követően újabb Támogatási Szerződés kerül aláírásra, melynek előkészítése a NIF Zrt. feladata. Felek megállapodnak abban, hogy sikeres pályázat esetén jelen megállapodást ezen módosítják, annak érdekében, hogy a Felek jelen megállapodása az uniós forrás igénybevételére tekintettel legyen, az az uniós szabályoknak megfelelő rendelkezéseket tartalmazza.

1. **Ingatlanok átadása, kezelési feladatok**

Az Önkormányzati tulajdonú ingatlanok esetében az Önkormányzat biztosítja a NIF Zrt. - mint pályázó és építtető - számára a tulajdonosi hozzájárulásokat. Felek megállapodnak abban, hogy a fejlesztéssel érintett Önkormányzati tulajdonú ingatlanok esetében az Általános Pályázati Útmutatóban rögzített tartalmú tulajdonosi hozzájárulások az igény bejelentésétől számított 10 napon belül kiadásra kerülnek.

Önkormányzat kötelezettséget vállal, hogy haladéktalanul, de legkésőbb a NIF Zrt. felhívásának kézhezvételét követő 10 munkanapon belül az engedélyekhez és a Projekt megvalósításához szükséges valamennyi önkormányzati tulajdonosi, kezelői hozzájárulást megadja és közreműködik az üzemeltetői hozzájárulás megszerzésében a NIF Zrt. részére, továbbá közreműködik ezen kötelezettség teljesítésében a tulajdonában vagy érdekeltségi körében lévő társaságok részéről is.

A nemzeti vagyonról szóló 2011. évi CXCVI. tv. értelmében az országos közútra eső területnek kizárólagos állami tulajdonban kell állnia. Felek megállapodnak abban, hogy szükség szerint, de legkésőbb a kivitelezés befejezését követő telekalakítás után rendezik az érintett ingatlanok végleges tulajdoni viszonyait. Felek kötelezettséget vállalnak, hogy a tulajdonukban lévő, telekalakítással érintett ingatlanok vonatkozásában a telekalakítási eljárásokat a Projekt zárójelentése elkészítésének időpontjáig, de legkésőbb a kivitelezés befejezését követő 180 napon belül lefolytatják.

Az Önkormányzat biztosítja a Projekt megvalósításához szükséges mértékben a NIF Zrt. és az általa meghatározott harmadik személyek részére a saját tulajdonában lévő ingatlanok használatát, illetve közreműködik a tulajdonában vagy érdekeltségi körében lévő társaságok tulajdonában, kezelésében, használatában, üzemeltetésében vagy egyéb jogcímen birtokában lévő ingatlanok felhasználhatóságának biztosításában, azokon történő munkavégzést a Projekt megvalósításáig.

Az Önkormányzat kötelezettséget vállal, hogy amennyiben a NIF Zrt. által a későbbiekben elkészítendő lehatárolási tervnek megfelelően szükséges, a Projekt műszaki átadásának lezárásakor az érintett projektrészek üzemeltetési feladatait átveszi, illetve ezen kötelezettség teljesítését biztosítja a tulajdonában vagy érdekeltségi körében lévő társaságok részéről is.

Az Önkormányzat kötelezettséget vállal továbbá a településrendezési eszközeinek módosításának kezdeményezésére amennyiben az a Projekt megvalósításához szükséges.

Felek az 1998. évi I., a közúti közlekedésről szóló törvény 29. § (4.a.) bekezdés alapján megállapodnak, hogy a helyi közutak építése során az Önkormányzat tulajdonában álló ingatlanokon épített, forgalomba helyezett vagy ideiglenesen forgalomba helyezett helyi közutak, az azon létrehozott vagy megszerzett és azzal egyébként egybeépített egyéb eszközök (továbbiakban: eszközök) az ingatlantulajdonos Önkormányzat tulajdonaként jönnek létre. A NIF Zrt. ezen eszközöket a végleges vagy ennek hiányában az ideiglenes forgalomba helyezést követően ingyenesen, könyv szerinti értéken adja át az Önkormányzat részére. A NIF Zrt. a forgalomba helyezést követő 6 hónapon belül elszámolási kimutatást készít annak céljából, hogy ezen eszközöket a forgalomba helyezés napján nyilvántartott könyv szerinti értéken a könyveiből kivezesse és az Önkormányzat könyveiben azokat nyilvántartásba vegye.

A felek megállapodnak abban, hogy az elszámolási kimutatást a NIF Zrt. annak elkészítésétől számított 15 (tizenöt) napon belül az Önkormányzat rendelkezésére bocsátja. A Felek kötelezettséget vállalnak arra, hogy az ezen elszámolási kimutatás Önkormányzat rendelkezésére bocsátását követő 30 (harminc) napon belül a NIF Zrt. az eszközöket könyveiből kivezeti, az Önkormányzat pedig könyveiben nyilvántartásba veszi.

**III. Kommunikáció**

A projekt megvalósítása során a kommunikációs elemek tekintetében a felek együttműködnek. A projekthez kapcsolódó kötelező tájékoztatási és nyilvánossági elemek megjelenési fórumait, csatornáit együtt határozzák meg.

1. **Kapcsolattartás, döntési kompetenciák**

A Felek a Szerződés teljesítésének időtartamára kapcsolattartókat jelölnek ki.

**Kapcsolattartók:**

Önkormányzat részéről:

**Illés Károly alpolgármester**

Tel.: +36- 520-126

e-mail: illes.karoly@szombathely. hu

**Szakály Szabolcs, Városfejlesztési Kabinet**

osztályvezető

Tel.: +36- 520-239

e-mail: szakaly.szabolcs@szombathely. hu

**Lakézi Gábor, Városüzemeltetési Osztály vezetője, főépítész**

Tel.:+36-520-192, 193

e-mail: lakezi.gabor@szombathely.hu

Építtető részéről:

**Mayer András János, beruházási vezérigazgató-helyettes**

Cím: 1135 Budapest, Váci út 45.

Tel.: +36-1/436-8151/151

Fax.: +36-1/436-8110

e-mail: mayer.andras@nif.hu

**Patak Norbert, projektiroda-vezető**

Cím: 1135 Budapest, Váci út 45.

Tel.: +36-20/930-8516

Fax.: +36-1/436-8110

e-mail: patak.norbert@nif.hu

**András Erik, projektvezető**

Cím: 1135 Budapest, Váci út 45.

Tel.: +36-70/455-72-85

e-mail: andras.erik@nif.hu

A kapcsolattartó személyének, adatainak változásáról a Felek kötelesek egymást írásban értesíteni.

A Felek rögzítik, hogy mind a kifizetési kérelmeket, mind a Támogatási Szerződést érintő egyéb kérdések tekintetében a Támogatóval a kapcsolatot a NIF Zrt. tartja.

1. **A Projekt zárását követő kötelezettségek**

Felek megállapodnak abban, hogy a vagyon és a kezelői jogosultságok átadására a NIF Zrt. által elkészítendő lehatárolási terv alapján, az NIF Zrt. vonatkozásában az Innovációs és Technológiai Minisztérium és a jogszabályok által a későbbiekben meghatározott módon kerül sor a Projekt zárását követően. Felek megállapodnak, hogy a létrehozandó létesítmények vagyonjogi rendezésére vonatkozó kérdéseket szükség esetén külön megállapodásban rendezik.

Az Önkormányzat köteles - a releváns nemzeti és EU-s jogszabályi rendelkezéseknek megfelelően – a Projekt utógondozását 5 éves időszakban elvégezni és adatszolgáltatási kötelezettségének a NIF Zrt. irányában eleget tenni a részére átadott vagyonelemek tekintetében, továbbá biztosítja ezen kötelezettségek tulajdonosi minősége mellett működő gazdasági társaságok általi teljesítését is.

Felek megállapodnak, hogy a Projekttel kapcsolatos jótállási, szavatossági igényeket az Önkormányzat bejelentései alapján a NIF Zrt. érvényesíti a tervezést és kivitelezést végző vállalkozókkal szemben.

1. **Záró rendelkezések**

A jelen Megállapodás hatályba lépésének napja megegyezik a Felek közül az utolsóként aláíró aláírásának napjával.

Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

Jelen megállapodást a szerződő felek elolvasás és értelmezés után, mint akaratukkal mindenben megegyezőt cégszerűen, alulírott helyen és napon 4 példányban írták alá.

|  |  |
| --- | --- |
| Budapest, 2018. …………… hó …… nap**NIF Zrt.** Építtető \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ képviseli: Nagy Róbert Attilavezérigazgató | Szombathely, 2018. ……….hó ….. nap**Szombathely Megyei Jogú Város Önkormányzata** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ képviseli: Dr. Puskás Tivadar polgármester |